འཛམ་གླིང་ཁྱོན་ཡོངས་དེང་རབས་ཅན་དུ་སྒྱུུར་བཞིན་པའི་འོག་ཆོས་ལུགས་རིས་མེད་ཀྱི་ལྟ་བ་སྤེལ་བའི་མདུན་སྐྱོད་དང༌།འཛམ་གླིང་གི་ས་ཆ་འགའ་ཤས་ནང་ཆོས་ཕྱོགས་ཀྱི་རིན་ཐང་རྣམས་མེད་པར་བཟོ་ཆེད་གོ་རིམ་དང་ལྡན་པའི་འབད་བརྩོན་བྱེད་བཞིན་ཡོད་ཀྱང་འགྲོ་བ་མི་རིགས་ཕོན་ཆེན་པོ་ཞིག་མུ་མཐུད་ནས་ཆོས་ལུགས་གང་ཡང་རུང་བར་ལ་དད་མོས་བྱེད་ཀྱིན་ཡོད།གསོན་པོར་གནས་བཞིན་པའི་ཆོས་ཕྱོགས་ཀྱི་དད་པ་དེ་ཆོས་ཁས་མི་ལེན་པའི་སྲིད་ལུགས་ནང་དུའང་མཐོང་རྒྱུ་ཡོད་པ་དེས་ཆོས་ལུགས་ཀྱི་ནུས་པ་དེ་གསལ་པོ་སྟོན་གྱི་ཡོད།ཆོས་ཕྱོགས་ཀྱི་གཟུངས་དང་ནུས་པ་དེ་འཛམ་གླིང་ཞི་བདེའི་སླད་དགོས་གལ་ཅན་གྱི་དབང་གིས་བེད་སྤྱོད་བྱས་ཀྱང་འཐུས།ཆོས་ལུགས་ཁག་གི་དཔོན་རིགས་དང་འཛམ་གླིང་ཁྱོན་ཡོངས་ཀྱི་འགྲོ་བ་མི་རིགས་ཀྱི་བདེ་སྡུག་ལ་སེམས་འཁུར་ཡོད་མཁན་རྣམས་ལ་དོན་དེ་སྒྲུབ་ཆེད་དམིགས་བསལ་གྱི་འགན་དབང་ཡོད།